
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του προβλεπόμενου στην παρ. 10 του άρ¬ 
θρου 39 του ν. 3105/2003 (29 Α) ανταλλάγματος. 1 
Καθορισμός δικαιολογητικών εγγράφων για την πί¬ 
στωση φόρου αλλοδαπής, σύμφωνα με την πα¬ 
ράγραφο 1 του άρθρου 9 του ν. 4172/2013 και την 

παράγραφο 2 του άρθρου 16 του ν. 4174/2013. 2 

Έκδοση - Ανανέωση παραγωγικών αδειών πώλησης 
«Τυροκομικών Προϊόντων» σε Λαϊκές Αγορές της 

Χώρας. 3 

Επιστημονική διασύνδεση της Μονάδας Χρόνιας Αι¬ 
μοκάθαρσης με την επωνυμία «ΝΕΦΡΟΘΕΡΑΠΕΥ- 
ΤΗΡΙΟ ΑΝΩΝΥΜΗ ΕΤΑΙΡΕΙΑ» που εδρεύει στην 
ευρύτερη περιοχή του Δήμου Πατρέων με το Πα¬ 
νεπιστημιακό Γενικό Νοσοκομείο Πατρών «ΠΑΝΑ¬ 
ΓΙΑ Η ΒΟΗΘΕΙΑ». 4 

Έγκριση υπερωριακής εργασίας για το α' εξάμηνο 
του έτους 2014, για το μόνιμο, με σχέση εργασί¬ 
ας ιδιωτικού δικαίου αορίστου χρόνου (εκτός των 
δημοσιογράφων) και αποσπασμένο προσωπικό 
στη Γ ενική Γ ραμματεία Μέσων Ενημέρωσης-Γ ε¬ 
νική Γ ραμματεία Ενημέρωσης και Επικοινωνίας. 5 
Έγκριση καθ’ υπέρβαση εργασίας κατά τις Κυριακές 
και εξαιρέσιμες ημέρες, καθώς και κατά τις νυ¬ 
κτερινές ώρες για το α' εξάμηνο του έτους 2014, 
για το μόνιμο, με σχέση εργασίας ιδιωτικού δι¬ 
καίου (εκτός των δημοσιογράφων) και αποσπα¬ 
σμένο προσωπικό στη Γ ενική Γ ραμματεία Μέσων 
Ενημέρωσης-Γ ενική Γ ραμματεία Ενημέρωσης και 

Επικοινωνίας. 6 

Έγκριση καθ’ υπέρβαση εργασίας κατά τις Κυριακές 
και εξαιρέσιμες ημέρες, καθώς και κατά τις νυ¬ 
κτερινές ώρες για το α’ εξάμηνο του έτους 2014, 
για τους υπαλλήλους με σχέση εργασίας ιδιωτι¬ 
κού δικαίου αορίστου χρόνου ειδικότητας δημο¬ 
σιογράφων της Γ ενικής Γ ραμματείας Μέσων Ενη¬ 
μέρωσης-Γενικής Γραμματείας Ενημέρωσης και 
Επικοινωνίας. 7 


ΑΠΟΦΑΣΕΙ Σ 

Αριθμ. Δ10Β1011005/190ΕΞ2014 (1) 

Καθορισμός του προβλεπόμενου στην παρ. 10 του άρ¬ 
θρου 39 του ν. 3105/2003 (29 Α) ανταλλάγματος. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΤΟΥΡΙΣΜΟΥ 

Έχοντας υπόψη: 

1. Το άρθρο 39 παρ. 10 του ν. 3105/2003 (29 Α') «Του¬ 
ριστική εκπαίδευση και κατάρτιση, ρυθμίσεις για τον 
τουρισμό και άλλες διατάξεις». 

2. Το άρθρο 2 του ν. 3270/2004 (187 Α') «Αρμοδιότη¬ 
τες του Υπουργείου Τουριστικής Ανάπτυξης και θέματα 
τουρισμού». 

3. Το π.δ. 185/2009 (213 Α') «Ανασύσταση του Υπουρ¬ 
γείου Οικονομικών κ.λπ.». 

4. Την υπ * 1 2 3 4 5 6 7 8 9 αριθ. Δ6Α1104503 ΕΞ2011/21-07-2011 (ΦΕΚ1670Β) 
απόφαση των Υπ. Οικονομικών και Διοικητικής Μεταρρύθ¬ 
μισης και Ηλεκτρονικής Διακυβέρνησης περί «Εναρξης λει¬ 
τουργίας της Γ ενικής Γ ραμματείας Δημόσιας Περιουσίας». 

5. Τις διατάξεις του άρθρου 6 του π.δ. 85/2012 (141 Α') 
«Ιδρυση και μετονομασία Υπουργείων, μεταφορά και 
κατάργηση υπηρεσιών» όπως αντικαταστάθηκαν με τις 
διατάξεις του άρθρου 4 του π.δ. 98/2012 (160 Α'). 

6. Το π.δ. 86/2012 (141 Α') «Διορισμός Υπουργών και 
Υφυπουργών». 

7. Το π.δ. 90/2012 (144 Α') «Διορισμός Υπουργού και 
Υφυπουργών». 

8. Την υπ’ αριθ. Δ6Α1162069 ΕΞ 2011/28-11-2011 (2779 Β') 
κοινή απόφαση των Υπουργών Οικονομικών - Παιδεί¬ 
ας, Δια Βίου Μάθησης και Θρησκευμάτων - Υποδομών, 
Μεταφορών και Δικτύων - Πολιτισμού και Τουρισμού με 
θέμα: «Συγχώνευση των εταιρειών ΚΕΔ ΑΈ. και Ε.Τ.Α. 
Α.Ε., με απορρόφηση της πρώτης από την δεύτερη και 
μεταφορά αρμοδιοτήτων από την ΚΕΔ ΑΈ. στη Γ ενική 
Γ ραμματεία Δημόσιας Περιουσίας του Υπουργείου Οι¬ 
κονομικών και στην ΟΣΚ Α.Ε.». 

9. Το γεγονός, ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Καθορισμός Ανταλλάγματος 

Η διοίκηση και διαχείριση των δημοσίων κτημάτων, 
περιλαμβανομένων του αιγιαλού και της παραλίας, όπως 
οι χώροι αυτοί ορίζονται στην παρ. 10 του άρθρου 39 
του ν. 3105/2003, η οποία έχει περιέλθει στην Εται¬ 
ρεία Ακινήτων Δημοσίου Α.Ε. (Ε.Τ.Α.Δ. Α.Ε.), υπόκειται 
σε αντάλλαγμα, το οποίο ορίζεται σε ποσοστό 20% 
επί των καθαρών εσόδων που πραγματοποιούνται είτε 
από την ίδια είτε από την περαιτέρω παραχώρηση των 
χώρων αυτών σε τρίτους. 

Η Ε.Τ.Α.Δ. Α.Ε. εντός (1) ενός μηνός από την λήξη εκάστου 
ημερολογιακού έτους της παραχώρησης υποβάλλει στις 
κατά τόπους αρμόδιες Κτηματικές Υπηρεσίες, με κοινο¬ 
ποίηση στη Δ/νση Δημόσιας Υπηρεσίας του Υπουργείου 
Οικονομικών αναλυτικές συγκεντρωτικές καταστάσεις των 
καθαρών εσόδων που έχουν προκύψει από την άσκηση 
του δικαιώματος της διοίκησης και διαχείρισης των προ- 
αναφερομένων χώρων, συνοδευόμενες από τα σχετικά 
μισθωτήρια και τα αντίστοιχα τοπογραφικά διαγράμματα. 

Μετά την λήψη των παραπάνω στοιχείων, οι οικείες 
Κτηματικές Υπηρεσίες οφείλουν να φροντίζουν άμεσα 
για την σύνταξη σχετικών χρηματικών καταλόγων με 
τα ποσά του αναλογούντος ανταλλάγματος και την 
αποστολή τους στην αρμόδια Φορολογική Αρχή προ- 
κειμένου να βεβαιωθούν τα σχετικά ποσά. 

Το παρόν αντάλλαγμα μπορεί να αναπροσαρμόζεται 
με νεότερη απόφαση. 

Αρθρο 2 

Λήψη μέτρων προστασίας 

Το Δημόσιο, ως κύριος των χώρων των οποίων η διοί¬ 
κηση και διαχείριση έχει περιέλθει στην Ε.Τ.Α.Δ. Α.Ε. βά¬ 
σει της παρ. 10 του άρθρου 39 του ν. 3105/2003, διατηρεί 
το δικαίωμα για την προστασία τους, όπως επίσης και 
όλες τις ερευνητικές και ελεγκτικές αρμοδιότητές του, 
που προβλέπονται από την κείμενη νομοθεσία (Δ/γμα 
11/12-11-1929, ν. 263/1968, ν. 2971/2001 κ.λπ.) και ασκούνται 
από τις κατά τόπους αρμόδιες Κτηματικές Υπηρεσίες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2013 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΤΟΥΡΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΟΛΓΑ ΚΕΦΑΛΟΓΙΑΝΝΗ 
-♦- 

Αριθμ. ΠΟΑ. 1026 (2) 

Καθορισμός δικαιολογητικών εγγράφων για την πίστω¬ 
ση φόρου αλλοδαπής, σύμφωνα με την παράγραφο 

1 του άρθρου 9 του ν. 4172/2013 και την παράγραφο 

2 του άρθρου 16 του ν. 4174/2013. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παραγράφου 2 του άρθρου 16 
του ν. 4174/2013 (ΦΕΚ170 Α'-26/7/2013), περί καθορισμού 
δικαιολογητικών εγγράφων και λοιπών λεπτομερειών 
για την πίστωση του φόρου αλλοδαπής. 

β) Τις διατάξεις της παραγράφου 1 του άρθρου 9 του 
ν. 4172/2013 (ΦΕΚ 167 Α' - 23/7/2013). 


γ) Τις διατάξεις της υποπαραγράφου Ε2 της παρα¬ 
γράφου Ε * 1 2 * 1 του άρθρου πρώτου του ν. 4093/2012 περί 
σύστασης θέσης Γ ενικού Γ ραμματέα Εσόδων (ΦΕΚ 222 
Α' -12/11/2012), όπως ισχύει. 

δ) Την υπ’ αριθμ. 1/16-1-2013 (Υ.Ο.Δ.Δ. 18) Πράξη του 
Υπουργικού Συμβουλίου «Επιλογή και Διορισμός Γ ενικού 
Γ ραμματέα Δημοσίων εσόδων». 

ε) Την ανάγκη καθορισμού ειδικότερων θεμάτων σχε¬ 
τικά με την εφαρμογή των διατάξεων της παραγράφου 
1 του άρθρου 9 του ν. 4172/2013 και της παραγράφου 2 
του άρθρου 16 του ν. 4174/2013. 

στ) Το γεγονός ότι από τις διατάξεις της παρούσας 
απόφασης, δεν προκαλείται επιπλέον δαπάνη σε βάρος 
του κρατικού προϋπολογισμού, αποφασίζουμε: 

1. Κάθε φορολογούμενος που έχει φορολογική κατοι¬ 
κία στην Ελλάδα και κατά τη διάρκεια του φορολογικού 
έτους αποκτά εισόδημα στην αλλοδαπή, για το οποίο 
έχει φορολογηθεί στην αλλοδαπή, προκειμένου να τύχει 
της μείωσης του φόρου εισοδήματος της παραγράφου 
1 του άρθρου 9 του ν. 4172/2013, με την υποβολή της 
δήλωσης φορολογίας εισοδήματος υποχρεούται να συ- 
νυποβάλει τα ακόλουθα δικαιολογητικά: 

- Για τις χώρες με τις οποίες υπάρχει Σύμβαση Αποφυ¬ 
γής Διπλής Φορολογίας Εισοδήματος (Σ.Α.Δ.Φ.), βεβαίω¬ 
ση της αρμόδιας φορολογικής αρχής, από την οποία να 
προκύπτει ο φόρος που καταβλήθηκε στην αλλοδαπή. 

- Για τις λοιπές χώρες, με τις οποίες δεν υφίσταται 
Σ.Α.Δ.Φ, βεβαίωση της αρμόδιας φορολογικής αρχής ή 
Ορκωτού Ελεγκτή. 

- Σε περίπτωση παρακράτησης φόρου από νομικό ή 
φυσικό πρόσωπο, απαιτείται βεβαίωση από το πρόσωπο 
αυτό, θεωρημένη από την αρμόδια φορολογική αρχή, ή 
βεβαίωση Ορκωτού Ελεγκτή. Η θεώρηση αυτή δεν απαι¬ 
τείται όταν η παρακράτηση διενεργείται από δημόσιο φο¬ 
ρέα, ασφαλιστικό οργανισμό ή χρηματοπιστωτικό ίδρυμα. 

2. Η βεβαίωση της αρμόδιας φορολογικής αρ¬ 
χής θα πρέπει να φέρει την επισημείωση της Χάγης 
[ν. 1497/1984 (ΦΕΚ Α188/27-11 -1984)], εφόσον το αλλοδα¬ 
πό κράτος εμπίπτει στην κατάσταση των κρατών που 
έχουν προσχωρήσει στη Σύμβαση της Χάγης, όπως έχει 
συμπληρωθεί και ισχύει. Για τα κράτη τα οποία δεν 
έχουν προσχωρήσει στην ανωτέρω Σύμβαση, ισχύει η 
προξενική θεώρηση. Η σχετική βεβαίωση υποβάλλεται 
πρωτότυπη και απαιτείται η επίσημη μετάφρασή της 
στην Ελληνική γλώσσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 2014 

Ο Γ ενικός Γ ραμματέας 
Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

-♦- 

Αριθμ. Α2-71 (3) 

Έκδοση - Ανανέωση παραγωγικών αδειών πώλησης «Τυ¬ 
ροκομικών Προϊόντων» σε Λαϊκές Αγορές της Χώρας. 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις: 

1.1) Της παραγράφου 3 του άρθρου 38 του Ν. 4177/2013 
(Α'173) «Κανόνες ρύθμισης της αγοράς προϊόντων και 
της παροχής υπηρεσιών και άλλες διατάξεις» με την 

οποία προστέθηκε εδάφιο ιε' στην παράγραφο 3 του 
άρθρου 3 του Π.Δ. 51/2006 (Α'53), ως έχει. 

1.2) Του Ν. 4056/2012 (Α'52) «Ρυθμίσεις για την κτηνο¬ 
τροφία και τις κτηνοτροφικές εγκαταστάσεις και άλλες 
διατάξεις». 

1.3) Του Π.Δ. 63/2005 (Α'98) «Κωδικοποίηση της νομο¬ 
θεσίας για την Κυβέρνηση και τα Κυβερνητικά Όργανα», 
όπως ισχύει. 

1.4) Του Π.Δ. 397/88 (ΑΊ85) «Οργανισμός του Υπουργεί¬ 
ου Εμπορίου», όπως τροποποιήθηκε και ισχύει. 

1.5) Του Π.Δ. 59/96 (Α' 51) «Σύσταση Γενικής Γραμματεί- 
ας Εμπορίου στο Υπουργείο Ανάπτυξης και καθορισμός 
αρμοδιοτήτων της». 

1.6) Του Π.Δ. 85/12 (ΑΊ 41) «Ίδρυση και μετονομασία 
Υπουργείων, μεταφορά και κατάργηση Υπηρεσιών». 

1.7) Του Π.Δ. 118/013 (ΑΊ52) «Τροποποίηση του π.δ. 
85/2012 (Α' 141)Ίδρυση Υπουργείου Υποδομών, Μεταφο¬ 
ρών και Δικτύων και Υπουργείου Πολιτισμού και Αθλητι¬ 
σμού και μετονομασία των Υπουργείων Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων και 
Παιδείας και Θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και σε 
Υπουργείο Παιδείας και Θρησκευμάτων αντιστοίχως». 

1.8) Του Π.Δ. 119/2013 (Α'153) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

1.9) Της υπ’ αριθμ. 27858/ΔΙΟΕ/546/26.6.2013 απόφα¬ 
σης του Πρωθυπουργού και του Υπουργού Ανάπτυξης 
και Ανταγωνιστικότητας (Β' 1653) με θέμα: «Ανάθεση 
αρμοδιοτήτων στον Υφυπουργό Ανάπτυξης και Αντα¬ 
γωνιστικότητας, Αθανάσιο Σκορδά». 

1.10) Του Π.Δ. 86/12 (Α' 141) «Διορισμός Υπουργών, Ανα¬ 
πληρωτών Υπουργών και Υφυπουργών». 

1.11) Του Π.Δ. 51/2006 (Α'53) «Όροι και προϋποθέσεις 
λειτουργίας των Λαϊκών Αγορών», όπως ισχύει και 

2. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Οι ενδιαφερόμενοι για την απόκτηση παραγωγικής 
άδειας πωλητή σε Λαϊκές Αγορές της χώρας «Τυρο¬ 
κομικών Προϊόντων», προερχομένων από γάλα δικής 
τους παραγωγής, υποβάλουν πλέον των προβλεπομέ- 
νων δικαιολογητικών των παραγράφων 4, 5 και 6 του 
άρθρου 3 του Π.Δ. 51/2006 (Α'53), όπως τροποποιήθηκε 
με το Π.Δ. 116/2008 (Α' 179) και τα εξής δικαιολογητικά: 

1.) Κατά τη χορήγηση της παραγωγικής άδειας τυρο¬ 
κομικών προϊόντων. 

α) Αντίγραφο χορηγηθείσας άδειας κτηνοτροφικής 
εγκατάστασης της Διεύθυνσης Αγροτικής Οικονομίας 
και Κτηνιατρικής της οικείας Περιφερειακής ενότητας 
εντός των ορίων της οποίας είναι εγκαταστημένη η κτη- 
νοτροφική εγκατάσταση του άρθρου 3 του Ν. 4056/2012 
(Α'52) «Ρυθμίσεις για την κτηνοτροφία και τις κτηνοτρο¬ 
φικές εγκαταστάσεις και άλλες διατάξεις», συνοδευό- 
μενη από αντίγραφο της αίτησης του ενδιαφερομένου 
της παρ. 3α του άρθρου 6 του ίδιου νόμου, στην οποία 
γίνεται αναφορά της δυναμικότητας της εγκατάστασης 
εκφρασμένης σε αριθμό εκτρεφόμενων ζώων. 

β) Απόφαση της Διεύθυνσης Αγροτικής Οικονομίας και 
Κτηνιατρικής της οικείας Περιφερειακής Ενότητας των 
περιπτώσεων α' και β' του άρθρου 3 του ιδίου νόμου 


και ειδικότερα των υποπεριπτώσεων (αα), (ββ) και (γγ) 
της περίπτωσης β', συνοδευόμενη από βεβαίωση «περί 
καλής υγείας του ζωικού κεφαλαίου». 

γ) Αντίγραφο της απόφασης έγκρισης της εγκατά¬ 
στασης μεταποίησης του γάλακτος από την αρμόδια 
αρχή, ως το εδάφιο ιε της παρ. 3 του άρθρου 3 του Π.Δ. 
51/2006 (Α'53) όπως ισχύει. 

δ) Αντίγραφο της άδειας της αρμόδιας αρχής περί 
καταλληλότητας του ειδικά διασκευασμένου μέσου, από 
το οποίο διενεργούνται οι πωλήσεις, σύμφωνα με τις 
διατάξεις της Απόφασης του Υπουργού Υγείας με αριθ. 
ΥΙγ/Γ.Π./οικ. 96967/8-10-2012 (Β' 2718). 

ε) Υπεύθυνη δήλωση του Ν. 1599/86, στην οποία θα 
δηλώνεται ότι τα προς πώληση προϊόντα θα φέρουν την 
προβλεπόμενη από την κείμενη νομοθεσία επισήμανση 
Περί Τροφίμων, καθώς και τη σήμανση αναγνώρισης 
(κωδικό αριθμό έγκρισης) της μονάδας μεταποίησης του 
γάλακτος σύμφωνα με τις απαιτήσεις των Κανονισμών 
(ΕΚ) 852/2004 και (ΕΚ) 853/2004. 

2. ) Κατά την ανανέωση της παραγωγικής άδειας τυ¬ 
ροκομικών προϊόντων υποβάλλονται τα δικαιολογητικά 
των περ. β και στ, της παραγράφου 4 του άρθρου 3 του 
Π.Δ. 51/2006 ως έχει, και τα υπό στοιχεία β, γ, δ και ε που 
προβλέπονται στην παράγραφο 1 του παρόντος άρθρου. 

3. ) Για την έκδοση- ανανέωση της εν λόγω παραγωγι¬ 
κής άδειας αρμόδια είναι και η Τριμελής Επιτροπή της 
παρ. 6 του άρθρου 3 του Π.Δ. 51/2006, η οποία εκδίδει 
τη σχετική βεβαίωση, αφού λάβει υπ’ όψη της όλα τα 
προβλεπόμενα δικαιολογητικά. 

Άρθρο 2 

Η παρούσα τίθεται σε ισχύ από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιανουάριου 2014 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΣΚΟΡΔΑΣ 
-♦- 

Αριθμ. Υ3β/Γ.Π./οικ.5693 (4) 

Επιστημονική διασύνδεση της Μονάδας Χρόνιας Αιμο¬ 
κάθαρσης με την επωνυμία «ΝΕΦΡΟΘΕΡΑΠΕΥΤΗΡΙΟ 
ΑΝΩΝΥΜΗ ΕΤΑΙΡΕΙΑ» που εδρεύει στην ευρύτερη 
περιοχή του Δήμου Πατρέων με το Πανεπιστημιακό 
Γ ενικό Νοσοκομείο Πατρών «ΠΑΝΑΓΙΑ Η ΒΟΗΘΕΙΑ». 

Ο ΥΦΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του άρθρου 31 του Ν. 2646/1998 «Ανά¬ 
πτυξη του Εθνικού Συστήματος Κοινωνικής Φροντίδας 
και άλλες διατάξεις» (ΦΕΚ 236 τ. Α'), όπως τροποποιή¬ 
θηκε και συμπληρώθηκε με το άρθρο έκτο παρ. 3 του 
Ν. 3527/2007 (ΦΕΚ 25 τ. Α'). 

2. Τις διατάξεις του Π.Δ/τος 225/2000 «Καθορισμός 
κριτηρίων κατά περιφέρεια και περιοχή όρων...., για την 
έγκριση σκοπιμότητας και την ίδρυση και λειτουργία 
Μονάδων Χρόνιας Αιμοκάθαρσης εκτός Νοσοκομείων 
και Κλινικών» (ΦΕΚ 194 τ. Α'). 

3. Τις διατάξεις του Π.Δ/τος 119/2013 «Διορισμός Αντι¬ 
προέδρου της Κυβέρνησης Υπουργών, Αναπληρωτών 
Υπουργών και Υφυπουργών» (ΦΕΚ 153 τ. Α'). 

4. Την υπ’ αριθ. Γ.Υ./ΟΙΚ.6161 /29-10-13 (ΦΕΚ 2761 τ.Β') 
Υπουργική Απόφαση «Συμπλήρωση της υπ’ αριθ. 3402/3- 
7-2013 απόφασης του Πρωθυπουργού και του Υπουργού 
Υγείας «Ανάθεση αρμοδιοτήτων στον Υφυπουργό Υγεί¬ 
ας Αντώνιο Μπέζα». 

5. Την από 25-4-2013 αίτηση της εταιρίας με την επω¬ 
νυμία «ΝΕΦΡΟΘΕΡΑΠΕΥΤΗΡΙΟ ΑΝΩΝΥΜΗ ΕΤΑΙΡΕΙΑ». 

6. Την υπ’ αριθμ. 21/243ης/7-11-2013 απόφαση της Ολο¬ 
μέλειας του Κεντρικού Συμβουλίου Υγείας (ΚΕ.Σ.Υ.). 

7. Το γεγονός ότι από τις διατάξεις της Απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε την επιστημονική διασύνδεση της Μο¬ 
νάδας Χρόνιας Αιμοκάθαρσης με την επωνυμία «ΝΕ- 
ΦΡΟΘΕΡΑΠΕΥΤΗΡΙΟ ΑΝΩΝΥΜΗ ΕΤΑΙΡΕΙΑ» με το Πα¬ 
νεπιστημιακό Γενικό Νοσοκομείο Πατρών «ΠΑΝΑΓΙΑ Η 
ΒΟΗΘΕΙΑ». 

Το Πανεπιστημιακό Γενικό Νοσοκομείο Πατρών θα κα¬ 
λύπτει την ανωτέρω Μονάδα επιστημονικούς στην αντι¬ 
μετώπιση οξέων προβλημάτων που τυχόν προκύπτουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 2014 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 
-♦- 

Αριθμ. 1248/2014 (5) 

Έγκριση υπερωριακής εργασίας για το α' εξάμηνο του 
έτους 2014, για το μόνιμο, με σχέση εργασίας ιδιω¬ 
τικού δικαίου αορίστου χρόνου (εκτός των δημοσι¬ 
ογράφων) και αποσπασμένο προσωπικό στη Γ ενική 
Γραμματεία Μέσων Ενημέρωσης-Γενική Γραμματεία 
Ενημέρωσης και Επικοινωνίας. 

Ο ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

Έχοντας υπόψη: 

1. Τις διατάξεις του άρθρου 1 του Ν. 2469/1997 (Α' 38) 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις». 

2. Τις διατάξεις του άρθρου 20 του Ν. 4024/2011 (Α' 226) 
«Συνταξιοδοτικές ρυθμίσεις, ενιαίο μισθολόγιο-βαθμο- 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015», όπως τροποποιήθηκε και ισχύει. 

3. Τις διατάξεις του άρθρου 2 παρ. 1 περ. γ του 
Ν. 2531/1997 (Α' 219) «Κύρωση πράξης νομοθετικού πε¬ 
ριεχομένου». 

4. Τις διατάξεις του άρθρου 1 παρ. 4 και 6 και του 
άρθρου 2 του Ν. 3242/2004 (Α' 102) «Ρυθμίσεις για την 
οργάνωση και λειτουργία της Κυβέρνησης, τη διοικη¬ 
τική διαδικασία και τους ΟΤΑ», όπως τροποποιήθηκε 
και ισχύει. 

5. Τις διατάξεις του άρθρου Έκτου, παρ. 4 του 
ν. 3839/2010 (Α' 51) «Σύστημα επιλογής προϊσταμένων 
οργανικών μονάδων με αντικειμενικά και αξιοκρατικά 
κριτήρια -Σύσταση Ειδικού Συμβουλίου Επιλογής Προϊ¬ 
σταμένων (ΕΙ.Σ.Ε.Π) και λοιπές διατάξεις». 

6. Τ ις διατάξεις του Π.Δ. 258/1993 (Α' 112) «Περί Οργα¬ 
νισμού της Γ ενικής Γ ραμματείας Τύπου και Πληροφορι¬ 
ών του Υπουργείου Προεδρίας της Κυβέρνησης», όπως 
τροποποιήθηκε και ισχύει. 


7. Τ ις διατάξεις του π.δ. 73/2011 (Α' 178) «Μετονομασία 
της Γ ενικής Γ ραμματείας Επικοινωνίας και της Γ ενικής 
Γ ραμματείας Ενημέρωσης, ανακατανομή των υπαγομέ- 
νων σε αυτές υπηρεσιών, μεταφορά υπηρεσιών και αρ¬ 
μοδιοτήτων από το Υπουργείο Πολιτισμού και Τουρισμού 
στον Πρωθυπουργό, σύσταση Γ ενικής Γ ραμματείας Ναυ¬ 
τιλίας στο Υπουργείο Ανάπτυξης, Ανταγωνιστικότητας 
και Ναυτιλίας και ρύθμιση άλλων συναφών θεμάτων». 

8. Τις διατάξεις του π.δ. 65/2011 (Α' 147) «Διάσπαση του 
Υπουργείου Εσωτερικών, Αποκέντρωσης και Ηλεκτρονι¬ 
κής Διακυβέρνησης στα Υπουργεία α) Εσωτερικών και 
β) Διοικητικής Μεταρρύθμισης και Ηλεκτρονικής Δια¬ 
κυβέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλασσίων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γ ενικών Γ ραμματειών Ενημέρωσης 
και Επικοινωνίας και στο Υπουργείο Παιδείας, Δια Βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς». 

9. Τις διατάξεις του π.δ. 85/2012 (Α' 141) «Ιδρυση και 
μετονομασία Υπουργείων, μεταφορά και κατάργηση 
υπηρεσιών». 

10. Τις διατάξεις του π.δ. 90/2012 (Α' 144) «Διορισμός 
Υπουργού και Υφυπουργών». 

11. Την υπ’ αριθμ. Υ70/11.7.2012 (Β' 2116) απόφαση του 
Πρωθυπουργού «Ανακαθορισμός αρμοδιοτήτων του 
Υπουργού Επικράτειας Δημητρίου Σταμάτη και καθο¬ 
ρισμός αρμοδιοτήτων του Υφυπουργού στον Πρωθυ¬ 
πουργό, Συμεών Κεδίκογλου». 

12. Την υπ’ αριθμ. Υ144/2.8.2012 (Β' 2255) απόφαση του 
Πρωθυπουργού «Καθορισμός σχέσεων και αναδιάρθρω¬ 
ση των αρμοδιοτήτων των υπαγόμενων στον Πρωθυ¬ 
πουργό υπηρεσιών της Γενικής Γραμματείας Μέσων 
Ενημέρωσης και της Γ ενικής Γ ραμματείας Ενημέρωσης 
και Επικοινωνίας». 

13. Το γεγονός ότι οι υπηρεσίες της Γενικής Γραμμα¬ 
τείας Μέσων Ενημέρωσης-Γ ενικής Γ ραμματείας Ενημέ¬ 
ρωσης και Επικοινωνίας λειτουργούν σε 24ωρη βάση για 
να αντιμετωπισθούν οι ανάγκες άμεσης ενημέρωσης της 
ελληνικής και διεθνούς κοινής γνώμης επί ζητημάτων 
κυβερνητικής πολιτικής, καθώς και οι έκτακτες υπηρε¬ 
σιακές ανάγκες που θα προκύψουν για το α' εξάμηνο 
του έτους 2014 από τη διοργάνωση δημοσιογραφικών 
συνεδρίων, κέντρων τύπου, την κάλυψη επισήμων επι¬ 
σκέψεων στη χώρα μας προσωπικοτήτων άλλων χωρών, 
ιδίως ενόψει της Ελληνικής Προεδρίας του Συμβουλίου 
της Ευρωπαϊκής Ένωσης κατά το χρονικό αυτό διάστη¬ 
μα, καθώς και την εφαρμογή νέων διοικητικών μέτρων, 
που επιβάλλουν την απασχόληση του προσωπικού της 
Γ ενικής Γ ραμματείας Μέσων Ενημέρωσης-Γ ενικής Γ ραμ¬ 
ματείας Ενημέρωσης και Επικοινωνίας υπερωριακά. 

14. Το γεγονός ότι για την αντιμετώπιση των παρα¬ 
πάνω αναγκών επιβάλλεται να απασχολούνται έως ενε¬ 
νήντα επτά (97) υπάλληλοι ανά μήνα μέχρι τη συμπλή¬ 
ρωση πέντε χιλιάδων οκτακόσιων εξήντα (5.860) ωρών 
συνολικά για το α' εξάμηνο του έτους 2014. 

15. Η δαπάνη που θα προκύψει από την ως άνω απα¬ 
σχόληση για το α' εξάμηνο του έτους 2014 προβλέπεται 
να ανέλθει έως το ποσό των σαράντα μία χιλιάδων 
ογδόντα ευρώ (41.080,00 €). 

16. Η εν λόγω δαπάνη θα αντιμετωπιστεί από τις πι¬ 
στώσεις του ΚΑΕ 0511 του ειδικού φορέα 23/760 του 

προϋπολογισμού της Γενικής Γραμματείας Μέσων 
Ενημέρωσης-Γενικής Γραμματείας Ενημέρωσης και 
Επικοινωνίας, οικονομικού έτους 2014 (υπ’ αριθμ. 835/ 
16-01-2014 απόφαση της Διεύθυνσης Οικονομικών Υπη¬ 
ρεσιών της Γενικής Γραμματείας Μέσων Ενημέρωσης- 
Γ ενικής Γ ραμματείας Ενημέρωσης και Επικοινωνίας και 
υπ’ αριθμ. 6874 βεβαίωση ύπαρξης πίστωσης της Υ.Δ.Ε. 
του Υπουργείου Οικονομικών), αποφασίζουμε: 

1. Εγκρίνουμε, από τη δημοσίευση της παρούσας έως 
την 30.6.2014, οι μόνιμοι, με σχέση εργασίας ιδιωτικού 
δικαίου αορίστου χρόνου - εκτός των δημοσιογράφων - 
και αποσπασμένοι στη Γ ενική Γ ραμματεία Μέσων Ενημέ- 
ρωσης-Γενική Γραμματεία Ενημέρωσης και Επικοινωνίας 
υπάλληλοι, να εργάζονται υπερωριακά ως εξής: 

Έως ενενήντα επτά (97) υπάλληλοι μέχρι τη συμπλή¬ 
ρωση του ανώτατου επιτρεπτού ορίου συνολικών ωρών 
υπερωριακής απασχόλησης κατά μήνα, με την προβλε- 
πόμενη από το νόμο αποζημίωση, για τους μνημονευό¬ 
μενους στο σκεπτικό της απόφασης αυτής λόγους με 
τις παρακάτω διακρίσεις: 

α) Η υπερωριακή απασχόληση του μόνιμου, με σχέση 
εργασίας ιδιωτικού δικαίου - εκτός των δημοσιογράφων 
- και αποσπασμένου προσωπικού που υπηρετεί στη Γ ε¬ 
νική Γ ραμματεία Μέσων Ενημέρωσης-Γ ενική Γ ραμματεία 
Ενημέρωσης και Επικοινωνίας και, πέραν του κανονικού 
ωραρίου, εγκρίνεται έως την συμπλήρωση πέντε χιλιά¬ 
δων οκτακόσιων εξήντα (5.860) ωρών για το α' εξάμηνο 
του έτους 2014. 

β) Η κατανομή των ωρών απασχόλησης του προσω¬ 
πικού, ως ανωτέρω, θα γίνεται κάθε φορά ανάλογα με 
τις ανάγκες της Υπηρεσίας και όχι πλέον των είκοσι 
(20) ωρών ανά υπάλληλο μηνιαίως. 

2. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2014 

Ο ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

ΣΥΜΕΩΝ ΚΕΔΙΚΟΓΛΟΥ 
-♦- 

Αριθμ. 1247/2014 (6) 

Έγκριση καθ’ υπέρβαση εργασίας κατά τις Κυριακές 
και εξαιρέσιμες ημέρες, καθώς και κατά τις νυκτε¬ 
ρινές ώρες για το α' εξάμηνο του έτους 2014, για το 
μόνιμο, με σχέση εργασίας ιδιωτικού δικαίου (εκτός 
των δημοσιογράφων) και αποσπασμένο προσωπικό 
στη Γ ενική Γ ραμματεία Μέσων Ενημέρωσης-Γ ενική 
Γ ραμματεία Ενημέρωσης και Επικοινωνίας. 

Ο ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

Έχοντας υπόψη: 

1. Τις διατάξεις του άρθρου 1 του Ν. 2469/1997 (Α' 38) 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις». 

2. Τις διατάξεις του άρθρου 20 του Ν. 4024/2011 (Α' 226) 
«Συνταξιοδοτικές ρυθμίσεις, ενιαίο μισθολόγιο-βαθμο- 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015», όπως τροποποιήθηκε και ισχύει. 

3. Τις διατάξεις του άρθρου 2 παρ. 1 περ. γ του 
Ν. 2531/1997 (Α' 219) «Κύρωση πράξης νομοθετικού πε¬ 
ριεχομένου». 


4. Τ ις διατάξεις του άρθρου 1 παρ. 4 και 6 και του άρθρου 
2 του Ν. 3242/2004 (Α' 102) «Ρυθμίσεις για την οργάνωση 
και λειτουργία της Κυβέρνησης, τη διοικητική διαδικασία 
και τους ΟΤΑ», όπως τροποποιήθηκε και ισχύει. 

5. Τις διατάξεις του άρθρου Έκτου, παρ. 4 του 
ν. 3839/2010 (Α' 51) «Σύστημα επιλογής προϊσταμένων 
οργανικών μονάδων με αντικειμενικά και αξιοκρατικά 
κριτήρια -Σύσταση Ειδικού Συμβουλίου Επιλογής Προϊ¬ 
σταμένων (ΕΙ.Σ.Ε.Π) και λοιπές διατάξεις». 

6. Τις διατάξεις του Π.Δ. 258/1993 (Α' 112) «Περί Οργα¬ 
νισμού της Γ ενικής Γ ραμματείας Τ ύπου και Πληροφορι¬ 
ών του Υπουργείου Προεδρίας της Κυβέρνησης», όπως 
τροποποιήθηκε και ισχύει. 

7. Τ ις διατάξεις του π.δ. 73/2011 (Α' 178) «Μετονομασία 
της Γ ενικής Γ ραμματείας Επικοινωνίας και της Γ ενικής 
Γραμματείας Ενημέρωσης, ανακατανομή των υπαγο- 
μένων σε αυτές υπηρεσιών, μεταφορά υπηρεσιών και 
αρμοδιοτήτων από το Υπουργείο Πολιτισμού και Του¬ 
ρισμού στον Πρωθυπουργό, σύσταση Γ ενικής Γ ραμμα¬ 
τείας Ναυτιλίας στο Υπουργείο Ανάπτυξης, Ανταγωνι¬ 
στικότητας και Ναυτιλίας και ρύθμιση άλλων συναφών 
θεμάτων». 

8. Τ ις διατάξεις του π.δ. 65/2011 (Α' 147) «Διάσπαση του 
Υπουργείου Εσωτερικών, Αποκέντρωσης και Ηλεκτρονι¬ 
κής Διακυβέρνησης στα Υπουργεία α) Εσωτερικών και 
β) Διοικητικής Μεταρρύθμισης και Ηλεκτρονικής Δια¬ 
κυβέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλασσίων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γενικών Γραμματειών Ενημέρωσης 
και Επικοινωνίας και στο Υπουργείο Παιδείας, Δια Βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς». 

9. Τις διατάξεις του π.δ. 85/2012 (Α' 141) «Ιδρυση και 
μετονομασία Υπουργείων, μεταφορά και κατάργηση 
υπηρεσιών». 

10. Τις διατάξεις του π.δ. 90/2012 (Α' 144) «Διορισμός 
Υπουργού και Υφυπουργών». 

11. Την υπ’ αριθμ. Υ70/11.7.2012 (Β' 2116) απόφαση του 
Πρωθυπουργού «Ανακαθορισμός αρμοδιοτήτων του 
Υπουργού Επικράτειας Δημητρίου Σταμάτη και καθο¬ 
ρισμός αρμοδιοτήτων του Υφυπουργού στον Πρωθυ¬ 
πουργό, Συμεών Κεδίκογλου». 

12. Την υπ’ αριθμ. Υ144/2.8.2012 (Β' 2255) απόφαση του 
Πρωθυπουργού «Καθορισμός σχέσεων και αναδιάρθρω¬ 
ση των αρμοδιοτήτων των υπαγόμενων στον Πρωθυ¬ 
πουργό υπηρεσιών της Γενικής Γραμματείας Μέσων 
Ενημέρωσης και της Γ ενικής Γ ραμματείας Ενημέρωσης 
και Επικοινωνίας». 

13. Το γεγονός ότι οι υπηρεσίες της Γ ενικής Γ ραμμα¬ 
τείας Μέσων Ενημέρωσης-Γ ενικής Γ ραμματείας Ενημέ¬ 
ρωσης και Επικοινωνίας λειτουργούν σε 24ωρη βάση 
όλες τις ημέρες του μήνα για να αντιμετωπισθούν οι 
ανάγκες άμεσης ενημέρωσης της ελληνικής και διε¬ 
θνούς κοινής γνώμης επί ζητημάτων κυβερνητικής πο¬ 
λιτικής, καθώς και οι έκτακτες υπηρεσιακές ανάγκες 
που θα προκόψουν για το α' εξάμηνο του έτους 2014 
από τη διοργάνωση δημοσιογραφικών συνεδρίων, κέ¬ 
ντρων τύπου, την κάλυψη επισήμων επισκέψεων στη 
χώρα μας προσωπικοτήτων άλλων χωρών, ιδίως ενόψει 
της Ελληνικής Προεδρίας του Συμβουλίου της Ευρω¬ 
παϊκής Ένωσης κατά το χρονικό αυτό διάστημα, καθώς 

και την εφαρμογή νέων διοικητικών μέτρων, που επι¬ 
βάλλουν την καθ’ υπέρβαση εργασία του προσωπικού 
της Γενικής Γραμματείας Μέσων Ενημέρωσης-Γενικής 
Γραμματείας Ενημέρωσης και Επικοινωνίας κατά τις 
Κυριακές και εξαιρέσιμες ημέρες, καθώς και κατά τις 
νυκτερινές ώρες. 

14. Το γεγονός ότι για την αντιμετώπιση των παραπά¬ 
νω αναγκών επιβάλλεται να απασχολούνται έως δώδεκα 
(12) υπάλληλοι ανά μήνα μέχρι τη συμπλήρωση επτα¬ 
κοσίων είκοσι (720) ωρών συνολικά για το α' εξάμηνο 
του έτους 2014. 

15. Η δαπάνη που θα προκύψει από την ως άνω απα¬ 
σχόληση προβλέπεται να ανέλθει έως το ποσό των 
πέντε χιλιάδων επτακοσίων εξήντα ευρώ (5.760,00 €). 

16. Η ανωτέρω δαπάνη θα αντιμετωπισθεί από τις 
πιστώσεις του ΚΑΕ 0512 του ειδικού φορέα 23/760 του 
προϋπολογισμού της Γ ενικής Γ ραμματείας Μέσων Ενη¬ 
μέρωσης-Γ ενικής Γ ραμματείας Ενημέρωσης και Επικοι¬ 
νωνίας, οικονομικού έτους 2014 (υπ’ αριθμ. 836/16-01-2014 
απόφαση της Διεύθυνσης Οικονομικών Υπηρεσιών της 
Γ ενικής Γ ραμματείας Μέσων Ενημέρωσης-Γ ενικής Γ ραμ¬ 
ματείας Ενημέρωσης και Επικοινωνίας και υπ’ αριθμ. 
6875 βεβαίωση ύπαρξης πίστωσης της Υ.Δ.Ε. του Υπουρ¬ 
γείου Οικονομικών), αποφασίζουμε: 

1. Εγκρίνουμε, από τη δημοσίευση της παρούσας έως 
την 30.6.2014, οι μόνιμοι, με σχέση εργασίας ιδιωτικού 
δικαίου αορίστου χρόνου - εκτός των δημοσιογράφων 
- και αποσπασμένοι στη Γ ενική Γ ραμματεία Μέσων Ενη¬ 
μέρωσης-Γ ενική Γ ραμματεία Ενημέρωσης και Επικοινω¬ 
νίας υπάλληλοι να εργάζονται καθ’ υπέρβαση κατά τις 
Κυριακές και εξαιρέσιμες ημέρες, καθώς και κατά τις 
νυκτερινές ώρες, ως εξής: 

Έως δώδεκα (12) υπάλληλοι μέχρι τη συμπλήρωση του 
ανώτατου επιτρεπτού ορίου συνολικών ωρών κατά περί¬ 
πτωση μηνιαίως, με την προβλεπόμενη από το νόμο απο¬ 
ζημίωση, για τους μνημονευόμενους στο σκεπτικό της 
απόφασης αυτής λόγους με τις παρακάτω διακρίσεις: 

α) Η καθ’ υπέρβαση εργασία κατά τις Κυριακές και 
εξαιρέσιμες ημέρες, καθώς και κατά τις νυκτερινές ώρες 
του μόνιμου, με σχέση εργασίας ιδιωτικού δικαίου (εκτός 
των δημοσιογράφων) και αποσπασμένου προσωπικού 
που υπηρετεί στη Γ ενική Γ ραμματεία Μέσων Ενημέρω- 
σης-Γενική Γραμματεία Ενημέρωσης και Επικοινωνίας 
εγκρίνεται έως τη συμπλήρωση επτακοσίων είκοσι (720) 
ωρών για το α' εξάμηνο του έτους 2014. 

β) Η κατανομή των ωρών απασχόλησης του προσωπι¬ 
κού, ως ανωτέρω, θα γίνεται κάθε φορά ανάλογα με τις 
ανάγκες της Υπηρεσίας και όχι πλέον των τριάντα δύο 
(32) ωρών συνολικά (ήτοι για αριθμό 16 ωρών εξαιρέσι¬ 
μων και 16 ωρών νυκτερινών) ανά υπάλληλο μηνιαίως. 

2. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2014 

Ο ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

ΣΥΜΕΩΝ ΚΕΔΙΚΟΓΛΟΥ 


Αριθμ. 1246/2014 (7) 

Έγκριση καθ’ υπέρβαση εργασίας κατά τις Κυριακές 
και εξαιρέσιμες ημέρες, καθώς και κατά τις νυκτερι¬ 
νές ώρες για το α' εξάμηνο του έτους 2014, για τους 
υπαλλήλους με σχέση εργασίας ιδιωτικού δικαίου 
αορίστου χρόνου ειδικότητας δημοσιογράφων της 
Γενικής Γραμματείας Μέσων Ενημέρωσης-Γενικής 
Γ ραμματείας Ενημέρωσης και Επικοινωνίας. 

Ο ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

Έχοντας υπόψη: 

1. Τις διατάξεις του άρθρου 1 του Ν. 2469/1997 (Α' 38) 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις». 

2. Τις διατάξεις του άρθρου 20 του Ν. 4024/2011 (Α' 226) 
«Συνταξιοδοτικές ρυθμίσεις, ενιαίο μισθολόγιο-βαθμο- 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015», όπως τροποποιήθηκε και ισχύει. 

3. Τις διατάξεις του άρθρου 2 παρ. 1 περ. γ του 
Ν. 2531/1997 (Α' 219) «Κύρωση πράξης νομοθετικού πε¬ 
ριεχομένου». 

4. Τις διατάξεις του άρθρου 1 παρ. 4 και 6 και του 
άρθρου 2 του Ν. 3242/2004 (Α' 102) «Ρυθμίσεις για την 
οργάνωση και λειτουργία της Κυβέρνησης, τη διοικη¬ 
τική διαδικασία και τους ΟΤΑ», όπως τροποποιήθηκε 
και ισχύει. 

5. Τις διατάξεις του άρθρου Έκτου, παρ. 4 του 
ν. 3839/2010 (Α' 51) «Σύστημα επιλογής προϊσταμένων 
οργανικών μονάδων με αντικειμενικά και αξιοκρατικά 
κριτήρια -Σύσταση Ειδικού Συμβουλίου Επιλογής Προϊ¬ 
σταμένων (ΕΙ.Σ.Ε.Π) και λοιπές διατάξεις». 

6. Τις διατάξεις του Π.Δ. 258/1993 (Α' 112) «Περί Οργα¬ 
νισμού της Γ ενικής Γ ραμματείας Τ ύπου και Πληροφορι¬ 
ών του Υπουργείου Προεδρίας της Κυβέρνησης», όπως 
τροποποιήθηκε και ισχύει. 

7. Τ ις διατάξεις του π.δ. 73/2011 (Α' 178) «Μετονομασία 
της Γ ενικής Γ ραμματείας Επικοινωνίας και της Γ ενικής 
Γ ραμματείας Ενημέρωσης, ανακατανομή των υπαγομέ- 
νων σε αυτές υπηρεσιών, μεταφορά υπηρεσιών και αρ¬ 
μοδιοτήτων από το Υπουργείο Πολιτισμού και Τουρισμού 
στον Πρωθυπουργό, σύσταση Γ ενικής Γ ραμματείας Ναυ¬ 
τιλίας στο Υπουργείο Ανάπτυξης, Ανταγωνιστικότητας 
και Ναυτιλίας και ρύθμιση άλλων συναφών θεμάτων». 

8. Τις διατάξεις του π.δ. 65/2011 (Α' 147) «Διάσπαση του 
Υπουργείου Εσωτερικών, Αποκέντρωσης και Ηλεκτρονι¬ 
κής Διακυβέρνησης στα Υπουργεία α) Εσωτερικών και 
β) Διοικητικής Μεταρρύθμισης και Ηλεκτρονικής Δια¬ 
κυβέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλασσίων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γ ενικών Γ ραμματειών Ενημέρωσης 
και Επικοινωνίας και στο Υπουργείο Παιδείας, Δια Βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς». 

9. Τις διατάξεις του π.δ. 85/2012 (Α' 141) «Ιδρυση και 
μετονομασία Υπουργείων, μεταφορά και κατάργηση 
υπηρεσιών». 

10. Τις διατάξεις του π.δ. 90/2012 (Α' 144) «Διορισμός 
Υπουργού και Υφυπουργών» 

11. Την υπ’ αριθμ. 2/17805/0022/13.3.2013 κοινή υπουργι¬ 
κή απόφαση «Καθορισμός αποδοχών των δημοσιογρά- 

φων με σχέση εργασίας ιδιωτικού δικαίου στους φορείς 
που υπάγονται στο πεδίο εφαρμογής της παρ. 1 του 
άρθρου 4 και της παρ. Ια του άρθρου 31 του ν. 4024/2011 
(ΦΕΚ Α 226), όπως ισχύει» και ιδίως του άρθρου 8 αυτής. 

12. Την υπ’ αριθμ. Υ70/11.7.2012 (Β' 2116) απόφαση του 
Πρωθυπουργού «Ανακαθορισμός αρμοδιοτήτων του 
Υπουργού Επικράτειας Δημητρίου Σταμάτη και καθο¬ 
ρισμός αρμοδιοτήτων του Υφυπουργού στον Πρωθυ¬ 
πουργό, Συμεών Κεδίκογλου». 

13. Την υπ 1 αριθμ. Υ144/2.8.2012 (Β' 2255) απόφαση του 
Πρωθυπουργού «Καθορισμός σχέσεων και αναδιάρθρω¬ 
ση των αρμοδιοτήτων των υπαγόμενων στον Πρωθυ¬ 
πουργό υπηρεσιών της Γενικής Γραμματείας Μέσων 
Ενημέρωσης και της Γ ενικής Γ ραμματείας Ενημέρωσης 
και Επικοινωνίας». 

14. Τ ο γεγονός ότι οι υπηρεσίες της Γ ενικής Γ ραμμα¬ 
τείας Μέσων Ενημέρωσης-Γ ενικής Γ ραμματείας Ενημέ¬ 
ρωσης και Επικοινωνίας λειτουργούν σε 24ωρη βάση 
όλες τις ημέρες του μήνα για να αντιμετωπισθούν οι 
ανάγκες άμεσης ενημέρωσης της ελληνικής και διε¬ 
θνούς κοινής γνώμης επί ζητημάτων κυβερνητικής πολι¬ 
τικής, καθώς και οι έκτακτες υπηρεσιακές ανάγκες που 
θα προκύψουν για το α' εξάμηνο του έτους 2014 από 
τη διοργάνωση δημοσιογραφικών συνεδρίων, κέντρων 
τύπου, την κάλυψη επισήμων επισκέψεων στη χώρα 
μας προσωπικοτήτων άλλων χωρών, ιδίως ενόψει της 
Ελληνικής Προεδρίας του Συμβουλίου της Ευρωπαϊκής 
Ένωσης κατά το χρονικό αυτό διάστημα, που επιβάλ¬ 
λουν την καθ’ υπέρβαση εργασία των υπαλλήλων με 
σχέση εργασίας ιδιωτικού δικαίου αορίστου χρόνου 
ειδικότητας δημοσιογράφων της Γ ενικής Γ ραμματείας 
Μέσων Ενημέρωσης-Γ ενικής Γ ραμματείας Ενημέρωσης 
και Επικοινωνίας κατά τις Κυριακές και εξαιρέσιμες ημέ¬ 
ρες, καθώς και κατά τις νυκτερινές ώρες. 

15. Το γεγονός ότι για την αντιμετώπιση των παραπά¬ 
νω αναγκών επιβάλλεται να απασχολούνται έως δώδεκα 
(12) υπάλληλοι ανά μήνα μέχρι τη συμπλήρωση επτακο¬ 
σίων σαράντα (740) ωρών συνολικά για το α' εξάμηνο 
του έτους 2014. 

16. Το γεγονός ότι η δαπάνη που θα προκύψει από την 
ως άνω απασχόληση προβλέπεται να ανέλθει έως το 
ποσό των πέντε χιλιάδων εννιακοσίων σαράντα ευρώ 
(5.940,00 €). 

17. Το γεγονός ότι η ανωτέρω δαπάνη θα αντιμετωπι- 
σθεί από τις πιστώσεις του ΚΑΕ 0512 του ειδικού φορέα 


23/760 του προϋπολογισμού της Γ ενικής Γ ραμματείας 
Μέσων Ενημέρωσης-Γ ενικής Γ ραμματείας Ενημέρωσης 
και Επικοινωνίας, οικονομικού έτους 2014 (υπ’ αριθμ. 
837/16-01-2014 απόφαση της Διεύθυνσης Οικονομικών 
Υπηρεσιών της Γ ενικής Γ ραμματείας Μέσων Ενημέρω- 
σης-Γ ενικής Γ ραμματείας Ενημέρωσης και Επικοινωνίας 
και υπ’ αριθμ. 6876 βεβαίωση ύπαρξης πίστωσης της 
Υ.Δ.Ε. του Υπουργείου Οικονομικών), αποφασίζουμε: 

1. Εγκρίνουμε, από τη δημοσίευση της παρούσας έως 
την 30.6.2014, οι υπάλληλοι με σχέση εργασίας ιδιω¬ 
τικού δικαίου αορίστου χρόνου ειδικότητας δημοσιο¬ 
γράφων της Γ ενικής Γ ραμματείας Μέσων Ενημέρωσης- 
Γενικής Γραμματείας Ενημέρωσης και Επικοινωνίας 
να εργάζονται καθ’ υπέρβαση κατά τις Κυριακές και 
εξαιρέσιμες ημέρες, καθώς και κατά τις νυκτερινές 
ώρες, ως εξής: 

Έως δώδεκα (12) υπάλληλοι μέχρι τη συμπλήρωση του 
ανώτατου επιτρεπτού ορίου συνολικών ωρών κατά πε¬ 
ρίπτωση μηνιαίως, με την προβλεπόμενη από το νόμο 
αποζημίωση, για τους μνημονευόμενους στο σκεπτικό 
της απόφασης αυτής λόγους με τις παρακάτω διακρί¬ 
σεις: 

α) Η καθ’ υπέρβαση εργασία κατά τις Κυριακές και 
εξαιρέσιμες ημέρες, καθώς και κατά τις νυκτερινές ώρες 
των υπαλλήλων με σχέση εργασίας ιδιωτικού δικαίου 
αορίστου χρόνου ειδικότητας δημοσιογράφων της Γ ε¬ 
νικής Γ ραμματείας Μέσων Ενημέρωσης-Γ ενικής Γ ραμ¬ 
ματείας Ενημέρωσης και Επικοινωνίας εγκρίνεται έως 
τη συμπλήρωση επτακοσίων σαράντα (740) ωρών για 
το α' εξάμηνο του έτους 2014. 

β) Η κατανομή των ωρών απασχόλησης του προσω¬ 
πικού, ως ανωτέρω, θα γίνεται κάθε φορά ανάλογα με 
τις ανάγκες της Υπηρεσίας και όχι πλέον των τριάντα 
δύο (32) ωρών συνολικά (ήτοι για αριθμό δεκαέξι (16) 
ωρών εξαιρέσιμων και δεκαέξι (16) ωρών νυκτερινών) 
ανά υπάλληλο μηνιαίως. 

2. Η απόφαση αυτή ισχύει από τη δημοσίευσή της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2014 

Ο ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

ΣΥΜΕΩΝ ΚΕΔΙΚΟΓΛΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιοή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 ί 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ςιι·) 


Ηλεκτρονική Διεύθυνση: Ιιίίρ://νννννν.βί. 9 Γ - β-πιαΜ: ννβόπΐ33ΐβι·.βΙ@θί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*02001703001 140008 * - 
















































































